L 272/6
(14)
LT
Europos Sąjungos oficialusis leidinys
2022 10 20
Vaizdo žaidimų patvirtinimas priklauso nuo Flandrijos bendruomenės ir Valonijos regiono taikomų kultūrinių kriterijų, susijusių su jų pačių paramos vaizdo žaidimams schemomis, kurias patvirtino Komisija (2018 m. patvirtinta Flandrijos bendruomenės schema (15) (pratęsta ir iš dalies pakeista 2022 m.
(16)), o 2020 m. – Valonijos regiono schema (17)).
Remiantis tais kriterijais, žaidimas turi būti kultūrinio ir meninio pobūdžio, novatoriškas ir kūrybiškas, o gamybos veiklą ir subjektus su Flandrija ar Valonijos regionu turi sieti kultūriniai ryšiai.
Šiuo tikslu Belgijos federacinė valstybė įsipareigojo su Flandrijos bendruomene ir prancūzakalbe ir vokiečiakalbe bendruomenėmis sudaryti bendradarbiavimo susitarimą dėl bendruomenių ir federacinės valstybės kompetencijos mokesčio lengvatos schemos srityje.
Belgija pažymi, kad priemonės taikymo laikotarpiu bendruomenių pritarimas vaizdo žaidimams taikant mokesčio lengvatą bus grindžiamas tais pačiais kriterijais, kuriuos Flandrijos bendruomenė ir Valonijos regionas taiko savo pačių paramos vaizdo žaidimams schemoms.
2.4.
Pagalbos forma, sistemos organizavimas, pagalbos intensyvumas ir sumavimas
(15)
Pagal galiojančią mokesčio lengvatos sistemą, įmonė (toliau – investuotojas), remdamasi preliminariąja sutartimi, gali mokėti gamintojui finansinį įnašą už konkrečią audiovizualinę produkciją.
Ši investicija kompensuojama išduodant investuotojui mokesčio lengvatos pažymą, kurią turėdamas jis gali pasinaudoti mokesčio lengvata, t. y. susimažinti savo apmokestinamąjį pelną.
Įmonių pelnas apmokestinamas laikantis principo, kad turi būti apmokestinama visa įmonės pelno suma (Pajamų mokesčio kodekso 185 straipsnis).
Siekiant nustatyti mokesčio bazę, pelnas sumažinamas atskaitytinomis išlaidomis (Pajamų mokesčio kodekso 6 straipsnis).
Įmonė paprastai gali atskaityti mokestiniu laikotarpiu patirtas veiklos sąnaudas (Pajamų mokesčio kodekso 49 straipsnis).
Kalbant apie investicijų vertę, ji gali būti atskaitoma atsižvelgiant į įnašo vertę (Pajamų mokesčio kodekso 61 straipsnio antra pastraipa).
Mokesčio lengvatos atveju apmokestinama įmonė gali nedelsdama atskaityti 421 % investuotų sumų, t. y. sumą, kuri yra didesnė už jos finansinį įnašą.
Pagal projektą, apie kurį pranešta, ši galimybė taip pat bus taikoma įnašams į vaizdo žaidimų gamybą.
(16)
Pagal schemą, apie kurią pranešė Belgija, mokesčio lengvatos pažymos sumos vertė mokesčių tikslais buvo nustatyta remiantis tuo, kad 70 % gamybos ir veiklos sąnaudų patirta EEE, arba, jei Belgijoje patirtos gamybos ir veiklos sąnaudos sudaro mažiau nei 63 % viso biudžeto, – Belgijoje patirtomis gamybos ir veiklos sąnaudomis.
Nustatyta, kad pagalbos galimoms investicijoms į gamybą suma sudaro 48 % šios mokesčio lengvatos pažymos vertės mokesčių tikslais.
Todėl pagal maksimalų scenarijų, kai ne mažiau kaip 63 % viso biudžeto išleista Belgijoje, pagalbos intensyvumas galėtų siekti 48 iš 70 %, t. y.
33,6 % gamybos biudžeto, tačiau būtų mažesnis, kai Belgijoje patirtos su gamyba susijusios išlaidos sudarytų mažiau nei 63 % viso biudžeto.
Sumuojant su kita pagalba gamybai, pagalbos intensyvumas bus ne didesnis kaip 50 %.
(17)
Taigi pirminiame schemos projekte buvo numatyta mokesčio lengvatos pažymos vertę mokesčių tikslais nustatyti remiantis teritorinėmis išlaidomis.
Investicijų suma (taigi ir pagalbos suma) priklauso nuo teritorinių išlaidų procentinės dalies, todėl priklauso nuo Belgijoje numatomų patirti išlaidų sumos.
2.5.
Paramos gavėjų patvirtinimas
(18)
Pagal mokesčio lengvatos schemą, pagalbą gaunančios gamybos įmonės turi būti patvirtintos, kad galėtų joje dalyvauti.
Belgijos teigimu, to tikslas – turėti galimybę panaikinti įstatymo nesilaikančių įmonių ir asmenų patvirtinimą (18).
(15) Pagalba SA.49947, Belgija – Pagalba vaizdo žaidimams (VAF Gamefonds), https://ec.europa.eu/competition/elojade/isef/case_details.
cfm?proc_code=3_SA_49947.
(16) Pagalba SA.101526, Belgija – VAF Gamefonds, 23 konstatuojamoji dalis, https://ec.europa.eu/competition/elojade/isef/case_details.
cfm?proc_code=3_SA_101526.
(17) Pagalba SA.55046, Belgija – Parama kultūriniams, meniniams ir edukaciniams vaizdo žaidimams (Wallimage), 14 konstatuojamoji dalis, https://ec.europa.eu/competition/elojade/isef/case_details.cfm?proc_code=3_SA_55046; Valonijos regionas apima vokiečiakalbį regioną.
(18) Pagal Pajamų mokesčio kodekso 194b straipsnio 1 dalies 2 punktą, patvirtinimo sąlygos nustatomos karališkuoju įsakymu.